

**Tirgus izpētes noteikumi**

**“****Koleģiālo institūciju pieredzes apmaiņas sanāksmes tehniskā organizēšana Dānijā”**

**Identifikācijas Nr. T/RPR/2025/4/ANM**

**CPV 80522000-9**

**Mācību seminārs**

**Dānijā**

**Rīgā, 2025**

# VISPĀRĪGĀ INFORMĀCIJA

* 1. **Identifikācijas numurs: T/RPR/2025/4/ANM**
  2. **Pasūtītājs:** Rīgas plānošanas reģions, reģistrācijas numurs 90002222018, Zigfrīda Annas Meierovica bulvāris 18, Rīga, LV-1050.
  3. **Pasūtītāja** k**ontaktpersonas:**

**Sarmīte Putniņa,** Projekta koordinatore, tel. 29486396, [sarmite.putnina@rpr.gov.lv](mailto:sarmite.putnina@rpr.gov.lv). Kontaktpersona par iepirkuma priekšmeta tehniskajām specifikācijām.

* 1. **Pretendents**: ieinteresētais piegādātājs, kurš ir iesniedzis piedāvājumu.
  2. **Ieinteresētais piegādātājs** (nolikumā arī - Piegādātājs): fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
  3. **Informācija par iepirkuma priekšmetu.**
     1. iepirkuma priekšmets ir koleģiālo institūciju pieredzes apmaiņas sanāksmes tehniskā organizēšana Dānijā saskaņā ar Tehniskajā specifikācijā (1.pielikums) noteiktajām prasībām un iepirkuma līguma noteikumiem;
     2. Tirgus izpētes dokumentācija ir pieejama <https://rpr.gov.lv>;
     3. pakalpojuma izpildes termiņš ir no iepirkuma līguma noslēgšanas brīža līdz **2025. gada 11. aprīlim.** Pakalpojuma starpposmu izpildes termiņi ir noteikti Tehniskajā specifikācijā (1.pielikums);
     4. paredzamā līgumcena **ir līdz EUR 7000,00** (septiņi tūkstoši, 00 centi)bez pievienotās vērtības nodokļa (PVN);
     5. apmaksas kārtība: avanss līdz 30% un atlikušās summas samaksa 10 dienu laikā pēc pakalpojuma īstenošanas saskaņā ar Finanšu piedāvājumu (3.pielikums);
     6. piedāvājuma izvēles kritērijs – piedāvājums ar viszemāko cenu;
     7. pretendents drīkst iesniegt tikai 1 (vienu) piedāvājuma variantu par visu iepirkuma priekšmeta apjomu.
  4. **Piedāvājumu iesniegšanas un atvēršanas vieta, datums, laiks un kārtība** 
     1. pretendents sagatavo un iesniedz piedāvājumu saskaņā ar Tirgus izpētes noteikumos izvirzītajām prasībām, t.sk., aizpildot un parakstot Pieteikumu dalībai tirgus izpētē (2.pielikums), Pretendenta pieredzes aprakstu (3.pielikums) un Finanšu piedāvājumu (4.pielikums);
     2. pretendents sagatavo un iesniedz piedāvājumu latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
     3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
     4. visus piedāvājumu veidojošos dokumentus pretendents izstrādā elektroniski;
     5. piedāvājuma dokumenti jāparaksta ar drošu elektronisko parakstu un laika zīmogu. Piedāvājums elektroniski jāparaksta pretendenta pārstāvēt tiesīgajam vai pilnvarotajam pārstāvim, pēdējā gadījumā jāpievieno pilnvara. Pilnvarā precīzi jānorāda pilnvarotajam pārstāvim piešķirto tiesību un saistību apjoms;
     6. ja piedāvājumu iesniedz personu apvienība, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras šajā apvienībā iekļautās personas pārstāvēt tiesīgajam vai pilnvarotajam pārstāvim;
     7. pretendents piedāvājumus iesniedz ne vēlāk kā **līdz 2025. gada 18. februāra plkst. 13.00**, elektroniski **uz adresi** [**sarmite.putnina@rpr.gov.lv**](mailto:sarmite.putnina@rpr.gov.lv), ar norādi Iepirkums ID Nr. T/RPR/2025/4/ANM, projekts Nr. 3.1.1.2.i.0/1/22/I/VARAM/001;
     8. piedāvājumi tiks atvērti pēc piedāvājumu iesniegšanas laika beigām. Pirms tirgus izpētes noteikumu 1.8.7. punktā noteiktā piedāvājuma iesniegšanas termiņa beigām pretendents ir tiesīgs grozīt vai atsaukt iesniegto piedāvājumu, nosūtot mainīto piedāvājumu uz e-pasta adresi: [sarmīte.putnina@rpr.gov.lv](mailto:sarmīte.putnina@rpr.gov.lv) ar norādi: Iepirkums ID Nr. T/RPR/2025/4/ANM, projekts Nr. 3.1.1.2.i.0/1/22/I/VARAM/001. Ja pasūtītājs saņem grozītu piedāvājumu vai atsaukumu, pretendenta iepriekš saņemtais piedāvājums netiek izskatīts;
     9. pēc tirgus izpētes noteikumu 1.8.7. punktā noteiktā piedāvājuma iesniegšanas termiņa beigām pretendents nav tiesīgs grozīt iesniegto piedāvājumu;
     10. pēc tirgus izpētes noteikumu 1.8.7. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to informējot pasūtītāju. Šajā gadījumā piedāvājuma atsaukšana izbeidz turpmāku pretendenta līdzdalību tirgus izpētē.

1. **NOSACĪJUMI DALĪBAI TIRGUS IZPĒTĒ**
   1. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas dienai) vai īsākā, ņemot vērā pretendenta dibināšanas vai darbības uzsākšanas laiku, ir sniedzis vismaz vienu līdzvērtīgu pakalpojumu, t.i. nodrošinājis pasākuma tehnisko organizēšanu, kas ietver telpu nomu, tehnisko nodrošinājumu un kafijas paužu nodrošināšanu.
   2. Pretendents var balstīties uz citu personu tehniskajām un profesionālajām iespējām, ja šīs personas sniegs pakalpojumus, kuru izpildei attiecīgās spējas ir nepieciešamas. Tādā gadījumā pretendents iesniedz šo personu apliecinājumu vai vienošanos par nepieciešamo resursu nodošanu pretendenta rīcībā, kurā norādīts, kādi resursi tiek nodoti, kādiem darba uzdevumiem un kādam darba apjomam.
   3. Tirgus izpētes noteikumu 2.1. un 2.2. punktā noteiktās tehniskās un profesionālās iespējas pretendents apliecina, uzrādot atbilstošu pieredzi Pieteikumā dalībai tirgus izpētē (2.pielikumā). Pasūtītājs var pārliecināties par piegādātāja sniegto ziņu patiesumu, sazinoties ar pretendenta norādītajām kontaktpersonām.
   4. Pretendents nodrošina iepirkuma līguma izpildei tādu speciālistu piesaisti, kuru kompetence atbilst Tehniskajā specifikācijā (1.pielikums) norādītajām prasībām.
   5. Ja tas ir nepieciešams uzdevumu kvalitatīvai izpildei, pretendentam jānodrošina arī citu speciālistu un administratīvā personāla piesaiste.
   6. Ja pasūtītājs piedāvājuma vērtēšanas laikā konstatē, ka pretendents, iesniedzot piedāvājumu, ir sniedzis nepatiesas ziņas, iepirkuma komisija ir tiesīga izslēgt pretendentu no turpmākas dalības tirgus izpētē.
   7. Ja iesniegti tirgus izpētes noteikumu prasībām neatbilstoši piedāvājumi vai vispār nav iesniegti piedāvājumi, pasūtītājs pieņem lēmumu izbeigt tirgus izpēti bez rezultāta.
2. **Lēmuma pieņemšana un paziņošana**
   1. Iepirkuma līguma slēgšanas tiesības tiks piešķirtas pretendentam, kurš ir iesniedzis tirgus izpētes noteikumu prasībām atbilstošu zemākās cenas piedāvājumu.
   2. Pasūtītājs triju darbdienu laikā pēc lēmuma pieņemšanas informē visus pretendentus par tirgus izpētē izraudzīto pretendentu un sniedz minētajā lēmumā norādāmo informāciju.
   3. Ja pretendents, kurš ir iesniedzis tirgus izpētes noteikumu prasībām atbilstošu zemākās cenas piedāvājumu un ir atzīts par uzvarētāju, nenoslēdz iepirkuma līgumu, pasūtītājam ir tiesības izvēlēties nākamo pretendentu, kurš iesniedzis Tirgus izpētes noteikumu prasībām atbilstošu piedāvājumu ar nākamo zemāko cenu.
3. **Personas datu aizsardzības jautājumi** 
   1. Šīs sadaļas noteikumi nosaka fizisko personu datu apstrādes kārtību gadījumos, kad uz tirgus izpēti ir attiecināma Eiropas Parlamenta un Padomes 2016. gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
   2. Personas datu apstrādes pamatojums – tirgus izpētes īstenošana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Tirgus izpētē iesniegtajos dokumentos norādīto fizisko personu dati tiks apstrādāti, lai nodrošinātu tirgus izpētes norisi, pretendentu piedāvājumu izvērtēšanu, iepirkuma līguma noslēgšanu un izpildi  atbilstoši publisko iepirkumu jomu reglamentējošajiem un citiem normatīvajiem aktiem.
   3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks pasūtītājs gan tirgus izpētē, gan iepirkuma līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
   4. Personas datu apstrādes pārzinis: Rīgas plānošanas reģions. Kontaktinformācija: Zigfrīda Annas Meierovica bulvāris 18, Rīga, LV-1050, elektroniskais pasts: rpr@rpr.gov.lv, tālrunis 67226430.
4. **Pielikumā:** 
   1. 1. pielikums – “Tehniskā specifikācija”;
   2. 2. pielikums – ,,Pieteikums dalībai Tirgus izpētē”;
   3. 3. pielikums – “Pretendenta pieredzes apraksts”
   4. 4. pielikums – ,,Finanšu piedāvājums”;

# 1. pielikums

**Nolikumam Nr. T/RPR/2025/4/ANM**

**Tehniskā specifikācija**

**“Koleģiālo institūciju pieredzes apmaiņas sanāksmes tehniskā organizēšana Dānijā”**

**ID. Nr. T/RPR/2025/4/ANM**

Tehniskās specifikācijas mērķis ir sniegt pretendentam pēc iespējas pilnīgāku izpratni par pakalpojuma saturu. Taču pakalpojuma sniegšanas jeb līguma izpildes gaitā ir iespējamas atkāpes no Tehniskās specifikācijas objektīvi pamatotos gadījumos, par kuriem pasūtītājs vienojas ar izpildītāju, pamatojot šīs atkāpes un nesamazinot pakalpojuma apjomu.

## **Tirgus izpētes mērķis**

Rīgas plānošanas reģions (turpmāk – RPR) sadarbībā ar vadošo partneri Viedās administrācijas un reģionālās attīstības ministriju (turpmāk – VARAM) īsteno Eiropas Savienības Atveseļošanas un noturības mehānisma plāna investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” projektu Nr. 3.1.1.2.i.0/1/22/I/VARAM/001 “Pašvaldību kapacitātes stiprināšana to darbības efektivitātes un kvalitātes uzlabošanai” (turpmāk – Projekts). Projekta ietvaros tiek stiprināta pašvaldību kapacitāte (zināšanas un spējas) to darbības efektivitātes un kvalitātes uzlabošanai publisko pakalpojumu sniegšanā, lai tās spētu nodrošināt tām likumos noteikto autonomo funkciju izpildi salīdzināmā kvalitātē un pieejamībā. RPR specifiskais virziens Projektā ir pašvaldības sociālie pakalpojumi un atbalsts sociālo problēmu risināšanā, prioritārā mērķa grupa – bērni un jaunieši ar uzvedības traucējumiem (turpmāk saukti arī – mērķa grupa).

Pašvaldības atbalsts mērķa grupai ietver koleģiālo institūciju: Sadarbības grupas[[1]](#footnote-2) un Administratīvo komisiju[[2]](#footnote-3) darbību (turpmāk – SG un AK). SG un AK kapacitātes celšanai Rīgas plānošanas reģionā, RPR organizē pieredzes apmaiņas braucienu sadarbībā ar uzņemošo pusi: Dānijas pašvaldībām un SSP-Samrådet (SSP padome - skolu, sociālo dienestu, policijas (sadarbības) padome) (turpmāk – pieredzes apmaiņas pasākums).

Brauciens atbilst VARAM īstenotajā novērtējumā “Pašvaldību publisko pakalpojumu sniegšanas efektivitātes novērtējums” identificētajām pašvaldību speciālistu vajadzībām, konkrēti, 5.1. pielikumā norādītājām prioritārās kapacitātes stiprināšanas pasākumu tēmām:

1. Iespēja iepazīt labo praksi, risinājumus un plānotās darbības attiecībā uz bērniem un jauniešiem ar uzvedības grūtībām citās pašvaldībās un uzņēmējdarbības, nevaldības organizāciju praksē;
2. Politikas plānošanas metodes;
3. Labās prakses, pieredzes apmaiņas organizēšana ar citām pašvaldībām;
4. Jomas aktualitātes attiecībā uz jaunu pakalpojumu un risinājumu izstrādi;
5. Pakalpojumu efektivitātes mērīšanas pieejas un rīki objektīva mērījuma nodrošināšanai;
6. Jauniešu ar ierobežotām iespējām iekļaušana;
7. Izpratne par prevencijas nozīmi;
8. Finansējuma nodrošināšana preventīvo pasākumu veikšanai;
9. Starpnozaru kompetences darbā ar bērniem ar uzvedības un atkarību traucējumiem;
10. Dialogs starp ekspertiem un politiķiem, pakalpojumu attīstīšanai un preventīvajai politikai;
11. Sadarbības iespējas un pieredze, sadarbojoties ar NVO pakalpojumu sniegšanā;
12. Bērnu tiesību aizsardzība.

**Brauciena programma:**

**1. diena 27. marts**

|  |  |  |  |
| --- | --- | --- | --- |
| **Laiks** | **Ilgums** | **Tēma** | **Prezentētājs** |
| 9:30 | 15 min | Ierašanās, sagaidīšana, iepazīšanās | Benny Husted |
| 9:45 | 45 min | SSP sadarbības pamats, ideja un mērķis | SSP padome |
| 10:30 | 15 min | Kafijas pauze |  |
| 10:45 | 45 min | Normatīvais un institucionālais ietvars | SSP padome |
| 11:30 | 45 min | SSP koordinatora loma un funkcijas | SSP padome |
| 12:15 | 60 min | Pusdienlaiks |  |
| 13:15 | 90 min | SSP sadarbība praksē. Pašvaldības prezentē organizācijas, funkciju un prioritāšu atšķirības | 2-3 Dānijas pašvaldības |
| 15:00 | 15 min | Kafijas pauze |  |
| 15:15 | 45 min | SSP sadarbība no pašvaldības policijas perspektīvas | Tommy Laursen, Kopenhāgenas policija |
| 16:00 | - | 1. dienas noslēgums, diskusijas |  |

**2. diena 28.marts**

|  |  |  |  |
| --- | --- | --- | --- |
| **Laiks** | **Ilgums** | **Tēma** | **Prezentētājs** |
| 9:00 | 15 min | 1. dienas pārskats | Benny Husted |
| 9:15 | 60 min | JJB – mērķis, funkcija un ietekme (JJB – *Juvenile Justice Board*) | JJB nacionālais sekretariāts |
| 10:15 | 15 min | Kafijas pauze |  |
| 10:30 | 45 min | JJB loma pašvaldībā un saikne ar SSP sadarbību | JJB pārstāvis no pašvaldības |
| 11:15 | 45 min | Pētījums par JJB un SSP sadarbību – problēmas un galvenie punkti | Tine Fuglsang, Dānijas Noziedzības novēršanas padome |
| 12:00 | 45 min | Pusdienlaiks |  |
| 12:45 | 45 min | Kopsavilkums | Benny Husted |
| 13:30 | 60 min | Diskusija par Dānijas un Latvijas sistēmām, reģionālo sadarbību pašvaldību darba efektivitātes uzlabošanai | SSP padome |
| 14:30 | - | Noslēgums |  |

Pieredzes apmaiņas pasākumā piedalīsies RPR pārstāvji un Rīgas reģiona pašvaldību SD un AK pārstāvji, kopā 20-25 personas.

Tirgus izpētes mērķis ir piesaistīt izpildītāju, kurš veiks Koleģiālo institūciju pieredzes apmaiņas sanāksmes tehnisko organizēšanu Dānijā, Tårnby pašvaldībā, divas dienas: 2025. gada 27. un 28. martā.

## **Izpildītāja uzdevumi**

Pieredzes apmaiņas sanāksmes tehniskajā organizēšanā ietilpst šādi uzdevumi un atbilstoši paredzamas izmaksas:

* Telpu noma vai līdzvērtīgi pakalpojumi (telpu sagatavošana, uzkopšana pēc pasākuma);
* Tehniskā aprīkojuma noma un nodrošināšana izvēlētajās telpās;
* Tehniskā atbalsta personāla (sanāksmes tehniskais organizators (laika plāna ievērošana, informācija un atbalsts dalībniekiem u.c. jautājumi) izmaksas;
* Dalībnieku reģistrēšanas lapu aizpildīšana;
* Projekta bannera izvietošana (banneru nodrošina RPR);
* Foto fiksācijas Projekta uzraudzības vajadzībām, nodrošinot, ka tajās redzams Projekta banneris;
* Kafijas paužu aprīkojums, produkti un apkalpošana;
* Apliecinājumu izsniegšana pieredzes apmaiņas brauciena dalībniekiem;
* Tulka pakalpojumu nodrošināšana dāņu – latviešu valodā diskusijām.

## **Izpildītāja un RPR sadarbība**

RPR sadarbībā ar SSP padomi un pašvaldībām Dānijā ir izstrādājuši pieredzes apmaiņas pasākuma saturu un programmu.

RPR nodrošina dalībnieku iesaisti pieredzes apmaiņas braucienā un viņu norīkošanu komandējumā. Brauciena organizēšana un izdevumi ir cita iepirkuma priekšmets un šajā tirgus izpētē nav jāparedz ar to saistīti izdevumi: transportam, ceļojuma apdrošināšanai, viesnīcai, braucienu plānošanai.

Izpildītājs sniedz RPR informāciju, kas nepieciešama komunikācijai ar pieredzes apmaiņas brauciena dalībniekiem par pieredzes apmaiņas pasākumu Dānijā. RPR sniedz izpildītājam informāciju par saturu un dalībniekiem, kas nepieciešama pasākuma tehniskai organizācijai.

Izpildītājs visos drukātos un elektroniskos materiālos (pieredzes apmaiņas pasākuma programma, reģistrācijas lapas, apliecinājumi u.c. iespējamie materiāli) ievēro Atveseļošanas fonda komunikācijas un dizaina vadlīnijas: <https://www.esfondi.lv/normativie-akti-un-dokumenti/atveselosanas-fonds-main/es-fondu-2021-2027-gada-un-atveselosanas-fonda-komunikacijas-un-dizaina-vadlinijas> , izmantojot noteiktās informācijas sagatavošanas formas: (Canva un Adobe Illustrator veidnēm): <https://www.esfondi.lv/guidelines_and_regulations_assets/af_canva_adobe_illustrator_veidnes-saites.pdf>.

Pieredzes apmaiņas pasākuma norises laikā Izpildītājs nodrošina dalībnieku reģistrāciju, foto fiksācijas.

Izpildītājs pasākuma dalībniekiem sagatavo apliecinājumus par dalību pasākumos izmantojot ANM komunikācijas veidnes. Apliecinājuma dizainu Izpildītājs saskaņo ar RPR, Apliecinājumu reģistrāciju veic RPR saskaņā ar Projekta nomenklatūru. Izpildītājs visā dokumentācijā, t.sk., dalībnieku reģistrācijas anketās, lapās, apliecinājumu sarakstos utt. ietver logo (ES, NAP, RPR, VARAM) un atsauces uz Projekta finansētāju un Projekta vadošo partneri VARAM atbilstoši vizuālajām vadlīnijām un RPR norādījumiem.

**Pasākuma tehniskais nodrošinājums**

Izpildītājs Pasākumu norisei nodrošina:

1. Telpas atbilstoši pasākuma saturam un dalībnieku skaitam. Izpildītājs nodrošina telpu un informācijas pieejamību atbilstoši dalībnieku vajadzībām, ko viņi norādījuši RPR reģistrējoties dalībai pasākumā, RPR nodod šo informāciju Izpildītājam;
2. Tehniski materiālos līdzekļus (aprīkojumu) prezentāciju un diskusiju nodrošināšanai, piemēram, datortehniku, projektoru, bezvadu interneta pieslēgumu, balto tāfeli ar papīra blokiem un marķieriem u. tml. kancelejas preces, lai nodrošinātu programmā paredzētā pasākuma norisi;
3. Tehniskā atbalsta personālu pasākuma nodrošināšanai, pasniedzēju tehniskajam atbalstam, prezentāciju demonstrēšanai un tml. pienākumu veikšanai;
4. Pasākuma dalībnieku informēšanu par personas datu aizsardzības ievērošanu pasākumā un dalībnieku reģistrēšanu;
5. Projekta vizuālās identitātes objekta – bannera izvietošanu telpā;
6. Pasākuma foto fiksācijas veic ar foto tehniku vai viedierīci, uzņem vismaz 20 fotogrāfijas katru dienu, kopā 40 fotofiksācijas, kurās kopumā redzami katrs pieredzes brauciena dalībnieks no RPR un Rīgas reģiona pašvaldībām, redzams banneris un nepārprotami identificējams pasākums;
7. Kafijas pauzes – pirmajā dienā 2, otrajā dienā viena. Minimālās prasības katrai kafijas pauzei: sāļās uzkodas, saldās uzkodas, svaigi augļi, kafija, tēja, cukurs, kafijas piens/krējums, negāzēts ūdens. Izpildītāja tehniskā atbalsta personāls nodrošina kafijas paužu apkalpošanu: galdu uzklāšanu un dienas beigās – nokopšanu;
8. Izpildītājs sagatavo apliecinājumus norādot pieredzes apmaiņas pasākuma nosaukumu, dalībnieka vārdu un identifikācijas numuru, kuru piešķir RPR;
9. Izpildītājs piesaista tulku dāņu – latviešu valodā diskusiju kvalitatīvākai norisei (prezentācijas notiks angļu valodā un netiks pilnībā tulkotas).

**Pakalpojuma nodevumi**

1. Nodevums pirms pasākuma

Ne vēlāk kā 10 dienas pirms pieredzes apmaiņas brauciena, t.i. līdz 17. martam izpildītājs nodod RPR informāciju par pasākuma norises vietu un citu informāciju pēc nepieciešamības;

1. Pasākuma otrajā dienā (28. martā) Izpildītājs nodod RPR dalībnieku reģistrācijas lapas;
2. Pēc pasākuma 10 darba dienu laikā, līdz 11.aprīlim Izpildītājs nodod RPR strukturētu gala nodevumu, t.i. elektroniskus dokumentus:
   1. Prezentācijas;
   2. Foto fiksācijas;
   3. Apliecinājumus.

**2.pielikums**

**Nolikumam Nr. T/RPR/2025/4/ANM**

**PIETEIKUMS DALĪBAI TIRGUS IZPĒTĒ**

**“Koleģiālo institūciju pieredzes apmaiņas sanāksmes tehniskā organizēšana Dānijā”**

**ID. Nr. T/RPR/2025/4/ANM**

Pretendents:

|  |  |
| --- | --- |
| Pretendenta nosaukums: |  |
| Vien. reģistrācijas Nr./Personas kods: |  |
| Juridiskā adrese: |  |
| Faktiskā adrese: |  |
| Bankas Konta Nr. |  |
| Bankas kods: |  |
| Bankas nosaukums: |  |
| Tālruņa Nr. |  |

Kontaktpersona:

|  |  |
| --- | --- |
| Vārds, uzvārds: |  |
| Telefona numurs: |  |
| e-pasta adrese\*: |  |

ar šī pieteikuma iesniegšanu piesakos/-āmies piedalīties tirgus izpētē **“Koleģiālo institūciju pieredzes apmaiņas sanāksmes tehniskā organizēšana Dānijā”, ID. Nr. T/RPR/2025/4/ANM**

Ar šo apliecinām, ka:

* piekrītam tirgus izpētes noteikumiem un garantējam tehniskajās specifikācijās noteikto saistību pilnīgu izpildi;
* mūsu rīcībā ir pietiekami administratīvie, finanšu un tehniskie resursi iepirkuma līguma izpildei;
* visa piedāvājumā ietvertā informācija ir patiesa un pretendents neliks šķēršļus tās pārbaudei;
* šis piedāvājums sagatavots neatkarīgi no citiem pretendentiem, tajā skaitā, pretendents ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem;
* neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas;
* esam informēti un apzināmies, ka Pasūtītājs apstrādās pretendenta piedāvājumā iekļautos personas datus tādā apjomā, kādā nepieciešams personas datu apstrādes mērķa realizācijai;
* visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan izskatot piedāvājumu, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā;
* norādītā elektroniskā pasta adrese ir Pretendenta oficiālā elektroniskā pasta adrese, un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu tirgus izpētes un līguma izpildes ietvaros;

Pretendents apņemas slēgt iepirkuma līgumu, ja Pasūtītājs to atzīs par uzvarētāju tirgus izpētē.

Parakstot šo pieteikumu, Pretendents piekrīt, ka norādītā kontaktpersona un elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja tirgus izpētes ietvaros sagatavotos dokumentus, kas parakstīti ar drošu elektronisko parakstu.

**Pretendenta pārstāvis:**

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. pielikums**

**Nolikumam Nr. T/RPR/2025/4/ANM**

# PRETENDENTA PIEREDZES APRAKSTS

**“Koleģiālo institūciju pieredzes apmaiņas sanāksmes tehniskā organizēšana Dānijā”**

**ID. Nr. T/RPR/2025/4/ANM**

|  |  |  |  |
| --- | --- | --- | --- |
| **Nr.p.k.** | **Pasūtītājs** | **Īstenotā pakalpojuma apraksts, t. sk.,**  **jānorāda atbalsta pasākumu saturs, ilgums un kopējais dalībnieku skaits** | **Līguma izpildes laiks** |
| *Prasības: skatīt Nolikumā 2. NOSACĪJUMI DALĪBAI TIRGUS IZPĒTĒ, 2.1. un 2.2. punktu* | | | |
| 1. |  |  |  |
| 2. |  |  |  |
| 3. |  |  |  |

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. pielikums**

**Nolikumam Nr. T/RPR/2025/4/ANM**

# FINANŠU PIEDĀVĀJUMS

**“Koleģiālo institūciju pieredzes apmaiņas sanāksmes tehniskā organizēšana Dānijā”**

**ID. Nr. T/RPR/2025/4/ANM**

|  |  |  |  |  |
| --- | --- | --- | --- | --- |
| **Nr.** | **Pakalpojuma daļa atbilstoši Tehniskajai specifikācijai:** | cena bez PVN | PVN (ja attiecināms) | cena ar PVN |
| **1.** | **Pieredzes apmaiņas pasākuma tehniskā organizēšana, t.sk.:** |  |  |  |
| 1.1. | Telpu noma, kafijas pauzes, ēdināšana |  |  |  |
| 1.2. | Tehniskais atbalsts (personāla izdevumi) |  |  |  |
| 1.3. | Nodevumu tehniska (prezentācijas, fotofiksācijas, apliecinājumi) sagatavošana un nodošana |  |  |  |
| **KOPĀ** | |  |  |  |

Apliecinu, ka Finanšu piedāvājumā piedāvātajā cenā iekļautas visas ar iepirkuma līguma izpildi tieši un netieši saistītās izmaksas (tajā skaitā tehniskā aprīkojuma un transporta izmaksas), kā arī visi nodokļi un nodevas, izņemot pievienotās vērtības nodokli (PVN), kas ir norādīts atsevišķi. Pretendents apzinās, ka tam nebūs tiesību prasīt piedāvātās līgumcenas paaugstināšanu un pasūtītājs nemaksās papildus vairāk kā noteiktā līgumcena, par ko noslēgts iepirkuma līgums.

Mēs apliecinām, ka visas piedāvājumā sniegtās ziņas ir patiesas un precīzas, kā arī to, ka šis piedāvājums paredz tādu pakalpojuma kvalitāti, kāda ir noteikta Tehniskajā specifikācijā.

**Pretendenta pārstāvis:**

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Skat. MK 12.09.2027 noteikumi Nr. 545 “Noteikumi par institūciju sadarbību bērnu tiesību aizsardzībā” [↑](#footnote-ref-2)
2. Skat. Administratīvās atbildības likums, Pašvaldību likuma 24. pants [↑](#footnote-ref-3)